OBČINA ILIRSKA BISTRICA Predlog

OBČINSKI SVET

Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO) in 16. člena Statuta Občine Ilirska Bistrica (Ur. objave Primorskih novic št. 18/95, 18/97, 30/98, Uradni list RS, št. 31/99 in Ur. objave glasila Snežnik št. 4/06) je Občinski svet Občine Ilirska Bistrica na \_\_\_\_\_izredni seji dne \_\_\_\_\_\_\_\_\_\_\_\_\_\_ sprejel

**SKLEP**

1.

Občinski svet Občine Ilirska Bistrica nasprotuje integriranju beguncev in migrantov v občini Ilirska Bistrica in kakršnikoli trajni nastanitvi tujcev na območju občine Ilirska Bistrica (center za tujce oz. njegove izpostave). Poleg tega Občinski svet Občine Ilirska Bistrica odločno nasprotuje kakršni koli nastanitvi ali sprejemu in registraciji tujcev na območju stavbe za varovanje državne meje v »bistriških kasarnah«, ki stoji v neposredni bližini Gimnazije Ilirska Bistrica, Glasbene šole Ilirska Bistrica, Osnovne šole Antona Žnideršiča Ilirska Bistrica in Vrtca Jožefe Maslo Ilirska Bistrica.

2.

Ta sklep stopi v veljavo takoj.

Številka:

Datum:

ŽUPAN

Občine Ilirska Bistrica

Emil Rojc

Obrazložitev:

Vlada RS organizira v različnih krajih delavnice v sodelovanju z nevladno organizacijo SLOGA – Platforma za razvojno sodelovanje in humanitarno pomoč (iz Ljubljane) in sicer z namenom, da bi ugotovili, kaj bi lahko ključni ljudje v nekem okolju naredili, da bi lokalne skupnosti priseljence lažje sprejele. Med občinami, ki jih je Vlada RS evidentirala, je tudi občina Ilirska Bistrica. V prvi polovici novembra sem dobil vabilo za sodelovanje pri izvedbi delavnice na temo integracije migrantov in beguncev v lokalno skupnost (občino Ilirska Bistrica). Prepričan sem, da občina Ilirska Bistrica ni primerna za integracijo migrantov in beguncev, zato sem možnost sodelovanje zavrnil. V istem času sem dobil neuradno, ampak zanesljivo informacijo, da Vlada RS oziroma Ministrstvo za notranje zadeve razmišlja o postavitvi centra za tujce (dislocirana enota Centra za tujce Postojna) v centru mesta Ilirska Bistrica, natančneje na območju »bistriških kasarn« v prostorih obmejne policije, kar je zame kot župana NESPREJEMLJIVO, zato sem na URAD VLADE RS ZA KOMUNICIRANJE, naslovil pismo, v katerem sem zahteval odgovor, v katerem se bo Vlada RS obvezala, da bo opustila namere in postopke za integracijo migrantov in beguncev na območju občine Ilirska Bistrica. Obenem sem zahteval, da Vlada RS odstopi od kakršne koli trajne nastanitve beguncev in migrantov v naši občini.

Iz odgovora, ki sem ga dobil dne 16.11.2016 s strani URADA VLADE RS ZA KOMUNICIRANJE, Vlada RS ni zadostila mojim zahtevam, zato sem 16.11.2016 sklical posvet s člani Občinskega sveta Občine Ilirska Bistrica, na katerem smo se soglasno dogovorili, da je potrebno sprejet ukrepe v smeri zaščite interesov občanov občine Ilirska Bistrica. V skladu z dogovorom na omenjenem posvetu sklicujem izredno sejo Občinskega sveta Občine Ilirska Bistrica in sicer v sredo 23.11.2016 ob 18. uri v sejni sobi Občine Ilirska Bistrica. Na sejo so vabljeni predstavniki Vlade RS in Ministrstva za notranje zadeve.

ŽUPAN

Občine Ilirska Bistrica

Emil Rojc

OBČINA ILIRSKA BISTRICA Predlog

OBČINSKI SVET

Na podlagi 29. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO) in 16. člena Statuta Občine Ilirska Bistrica (Ur. objave Primorskih novic št. 18/95, 18/97, 30/98, Ur. list RS, št. 31/99 in Ur. objave glasila Snežnik št. 4/06) je Občinski svet Občine Ilirska Bistrica na \_\_\_\_\_izredni seji dne \_\_\_\_\_\_\_\_\_\_\_\_\_\_ sprejel

**SKLEP**

1.

Občinski svet Občine Ilirska Bistrica zahteva , da se v občini Ilirska Bistrica ponovno vzpostavi popolno in celovito delovanje finančnega urada in geodetskega urada ter delovanje Carinske pisarne Jelšane.

Občinski svet Občine Ilirska Bistrica prav tako zahteva, da se na Okrajno sodišče v Ilirski Bistrici vrne pristojnost sojenja v prekrškovnih zadevah - sodnik za prekrške ter da Ilirska Bistrica ponovno postane izpitni center in kraj za opravljanje teoretičnega in praktičnega dela vozniškega izpita za voznike motornih vozil.

2.

Ta sklep stopi v veljavo takoj.

Številka:

Datum:

ŽUPAN

Občine Ilirska Bistrica

Emil Rojc